‘શુભારંભ’નું સંગીત કર્ણપ્રિય છે. દરેક ગીતો ફિલ્મની સિચ્યુએશન પ્રમાણે વણી લેવામાં આવ્યાં છે. તમે ફિલ્મ જોશો તો તમને થશે કે ફિલ્મમાં કોઇ જગ્યાએ કોઇ ગીત બળજબરીથી નથી ઘુસાડવામાં આવ્યું. આ ફિલ્મમાં દરેક ઝોનરનાં ગીતો છે. સાથે જ અનિકેત ખાંડેકરજી, સ્વાનંદ કિરકિરે, પલક જોશી અને દિવ્ય કુમાર જેવાં પ્લેબેક સિંગરોના મધુર અવાજમાં ગીતો રેકોર્ડ કરવામાં આવ્યાં છે, જે દર્શકોને ગમશે જ. આપણે ‘શુભારંભ’ને સૂરજ બડજાત્યા સ્ટાઇલની ફિલ્મોની કક્ષામાં મૂકી શકીએ. એવી ફિલ્મ જેમાં કર્ણપ્રિય સંગીત ફિલ્મનું અભિન્ન અંગ હોય છે.